לא ביום ולא בלילה 
לא ביום ולא בלילה; חרש אצא לי אטילה ; לא בהר ולא בבקעה; שיטה עומדה שם עתיקה.; והשיטה פותרה חידות; ומגידה לי עתידות.; את השיטה אשאל אני:; מי ומי יהא חתני?; ומאין יבוא שיטה -; המפולין או מליטא?; הבמרכבה יעבר שבילו,; אם במקלו בתרמילו?; ומה יביא לי שילומים; חרוזי פנינים אם אלגומים?; ומה תארו צח אם שחור?; אלמן הוא אם עודו בחור?; שמא זקן, שיטה טובה; אז לא אשמע, אז לא אובה; אומר לאבי המיתני -; וביד זקן אל תתנני?; לרגליו אפול ואשקן; אך לא זקן, אך לא זקן.; 